तिसरी में 82 पोषण सखी का किया गया चयन
प्रथमचरण में तिसरी प्रखण्ड में 82 केंद्र पर पोषण सखी का चुनाव किया गया। तिसरी मुख्यालय स्थित जिनाडीह और कुम्हारटोली में चुनाव पर्यवेक्षिका पूजा कुमारी द्वारा कराया गया, जिसमें जिनाडीह में कुल 7 और कुम्हार टोली में पांच अभ्यर्थियों ने आवेदन दिया। इस मौके पर पुष्पा देवी, रंजू देवी, रानी गुप्ता, प्रमीला देवी, रूबी देवी, ममता देवी, निधि कुमारी, मोहन प्रजापति, सुरेश प्रजापति समेत दर्जनों लोग शामिल थे।
इस मौके पर बाल विकास परियोजना पदाधिकारी रवीन्द्र कुमार पांडेय और पर्यवेक्षिका रजनी पाठक ने कहा कि तिसरी प्रखण्ड के 82 आंगनबाड़ी केंद्रों पर मंगलवार को पोषण सखी का चुनाव किया गया है। जिसमें लक्ष्मीपुर आंगनबाड़ी केंद्र पर सर्वसम्मति से विधवा अभ्यर्थी मो प्रतिमा पति स्व इंदु पंडित का मात्र एक ही आवेदन 108 ग्रामीणों के हस्ताक्षरित के साथ दिया गया है। ग्रामीणों के कथनानुसार चुनाव पर्यवेक्षिका रेशमी सिन्हा ने आवेदन लेकर अनुमोदन हेतु विभाग को जमा दिया है।
hin_Deva hin_Deva hin_Deva